Store, avlange, blanke kortvinger. Hode, pronotum og dekkvinger er gjerne mørke med metallglans, bakkroppen gjerne lyst brunrød, denne fargen kan også antennene ha. Kroppen er i alle fall delvis kledt med grove, utstående hår. Hodet er stort og avrundet firkantet, tydelig bredere enn langt, med små fasettøyne som sitter foran på hodet. Pronotum er svært blankt, rundet til trapesformet, gjerne litt lengre enn bredt.